Publication: Magyar Közlöny
Issue: MK-2008-90 (Year: 2008, Number: 90)
Era: 2004-2010
Section: OVB) a 310/2007. (VIII. 23.) OVB határozatával hitelesítette a magánszemély által benyújtott aláírásgyûjtõ ív mintapéldányát. Az aláírásgyûjtõ íven a következõ kérdés szerepelt: „Egyetért-e Ön azzal, hogy a Magyar Köztársaság
Paragraph Index: 612

OVB) a 310/2007. (VIII. 23.) OVB határozatával hitelesítette a magánszemély által benyújtott aláírásgyûjtõ ív mintapéldányát. Az aláírásgyûjtõ íven a következõ kérdés szerepelt: „Egyetért-e Ön azzal, hogy a Magyar Köztársaság Országgyûlése törvénymódosítással törölje a parlamenti képviselõk alapdíján (alapilletményén) felüli juttatásokat: a bizottsági pótdíjakat, a különbözõ költségtérítéseket (utazás, szállás, reprezentáció), az ingyenes laptopot, a telefonhasználat térítést, illetve az internet és postai szolgáltatásokra való jogosultságokat.” Az OVB megállapítása szerint „az aláírásgyûjtõ ív a törvényben meghatározott formai, valamint a népszavazásra feltenni kívánt kérdésre vonatkozó tartalmi követelményeknek eleget tesz, ezért hitelesítésének akadálya nincs”. Az OVB határozatával szemben – a törvényes határidõn belül – kifogás érkezett az Alkotmánybíróságra. A kifogás szerint a kérdés hitelesítésére nem kerülhetett volna sor, mert ellentétes az Alkotmány 28/C. § (5) bekezdés a) pontjával, amely szerint központi adónemekrõl nem tartható országos népszavazás. Az aláírásgyûjtõ ív mintapéldányán szereplõ kérdés a személyi jövedelemadóról szóló 1995. évi CXVII. törvény (a továbbiakban: Szjatv.) módosítására irányul. Az Szjatv. 24. § (1) bekezdése és 27. § b) pontja alapján az országgyûlési képviselõk jövedelme adóköteles, a tevékenység nem önálló tevékenységnek minõsül, és a szállásköltség-térítés, illetve költségtérítési átalány elszámolási kötelezettség nélkül illeti meg a képviselõket. Mivel a költségelszámolás az összevont adóalap megállapításának egyik lépése, ezért a költségelszámolás rendje a személyi jövedelemadó mint központi adónem szabályozásának közvetlen tárgya. A kifogás elõterjesztõje szerint az aláírásgyûjtõ ív mintapéldányán szereplõ kérdésrõl azért sem tartható népszavazás, mert nem felel meg az országos népszavazásról és

Source: https://magyarkozlony.hu/hivatalos-lapok/f1757d971971e10e898e8d1ec352bba0c86357d6/dokumentumok/23e90d2df3e410cb30fbce1b2808bebb1d66d187/letoltes